Alexander Sergejevič Puškin

Bol jedným z najväčších ruských romantických básnikov a prozaikov. Pochádzal zo šľachtického rodu. Študoval na lýceu v Cárskom sele, prestížnom učilišti pre budúcu ruskú elitu. Tam sa začína rozvíjať jeho básnický talent. Bol známy svojimi revolučnými myšlienkami. Neskôr nadviazal kontakty s neskoršími dekabristami. Oženil sa s Natáliou Gončarovovou, jednou z najoslnivejších petrohradských krásavíc.

Zomiera 10. februára 1837 po zranení, ktoré utŕžil v súboji s Georgesom d'Anthèsom, v ktorom bránil česť svojej ženy.

**Tvorba:** Cigáni, Kaukazský zajatec, Eugen Onegin (vrcholné dielo), Boris Godunov

# Kapitánova Dcéra

**Literárny druh :**Epika  
**Literárny útvar :**Historická román / novela

**Žáner:** historická próza, zachytáva obdobie povstania vedeného Pugačovom

**Forma diela**: pamäti hlavnej postavy Griňova

**Historické obdobie :** 18 .storočie , Rusko

**Umelecký smer**: aj keď je autor predstaviteľom romantizmu, dielo má aj realistické prvky  
**Téma :**láska Griňova a Márie a zachytenie povstania Pugačova  
**Hlavná myšlienka :** Autor sa zaoberá históriou Ruska, otázkami spravodlivosti a krivdy, slobody a zodpovednosti človeka za osud spoločnosti. Jeho sympatie sú na strane ľudu a jeho spravodlivého boja za slobodu.

**Hlavné postavy :**  
**Peter Andrejič Griňov –**Hlavná postava (zároveň rozprávač) , mladý šľachtic , statočný a rozumný  
**Andrej Petrovič Griňov –** Petrov otec , Šľachtic  
**Avdoťja Vasilievna –**Petrova matka   
**Saveľjič –**Griňovov sluha , verný a dobrácky starec  
**Alexej Ivanyč Švabrin –** seržant v Belogorskej pevnosti bývalý vojak. Žiarli na lásku medzi Petrom a Mašou, pretože ona ho odmietla. Je skúsený, smelý, ale hrubý.  
**Ivan Kuzmič Mironov –**veliteľ Belogorskej pevnosti ,Máriin otec. Človek s bezstarostnou povahou, neučený a prostý, ale veľmi statočný a dobrý.  
**Vasilisa Jegorovna –**veliteľova žena , k Petrovi sa správala ako ku vlastnému synovi  
**Mária Ivanovna –**Kapitánova dcéra , plachá, rozumná a citlivá dievčina, zamilovaná do Petra .

**Jemeľjan Pugačov –**Hlavný hrdina , vodca povstania , chcel sa stať cárom

# Dej

Na príkaz svojho otca je poslaný Peter Andrejevič Griňov z bohatej rodiny, slúžiť na vojnu, do Belogorskej pevnosti. Cestou do pevnosti ich však zastihne metelica. Zachráni ich jeden tulák, ktorému sa potom Peter odmení svojím kožuchom. Na druhý deň sa vyberú do pevnosti. Kapitán pevnosti je starý generál Ivan Kuznič, ktorý jej aj velí. Žije tu spolu so svojou ženou Vasilisou Jegorovnou a dcérou Máriou Ivanovnou. Peter Andrejevič sa začína zaujímať o dcéru Ivana Kuzniča. Alexej Ivanovič **Švabrin** mu ju vykresľuje ako zlú, namyslenú a hlúpu, pretože ju žiadal o ruku, ale ona ho odmietla. Keď sa Peter Andrejevič Griňov zoznámi s Máriou Ivanovnou a spozná ju, zaľúbia sa jeden do druhého. Neskôr požiada Peter Máriu o ruku a ona súhlasí. Keď sa túto správu dozvie Alexej Ivanovič, nahnevá sa a vyzve Petra na súboj. Ten výzvu príjme. V súboji sa zraní.   
  
Neskôr sa do pevnosti dostane správa, že Pugačovovi – zbojníkovi, sa podarilo vyvolať vzburu a spolu so svojou bandou zbojníkov a trestancov už zničil niekoľko pevnosti, pozabíjal veľa ľudí a vylúpil čo sa dalo. Tomuto prepadu sa nevyhne ani Belogorská pevnosť, na ktorej slúži Peter. Keď sa stretne Peter Andrejevič s Pugačovom, zistí, že je to tulák, ktorému daroval kožuch, keď išiel prvýkrát do pevnosti. Keď si aj Pugačov spomenul, kto je Peter Andrejevič, daroval mu milosť, hoci s k nemu odmietol pridať. Pôvodne chce ísť síce preč aj so svojou Máriou, lenže ona ochorie a tak je nútený odísť spolu so svojim verným sluhom Saveľjičom do druhej pevnosti Orenburg. Aj túto pevnosť začnú obliehať zbojníci. Petrovi sa však podarí uniknúť a zachrániť Máriu z Orenburgu, ktorú potom pošle za svojimi rodičmi. Cestou späť je však zadržaný a zavretý do väzenia, z podozrenia, že Pugačovov spojenec. Mária mu zachráni život, keď porozpráva cárovnej , ako to bolo s Griňovom a Pugačovom. Griňova prepustia a on sa ožení s Máriou.

## Povstanie Jemeľjana Pugačova

Hlavnou príčinou povstania bola najmä nevyriešená otázka nevoľníkov. Nevoľníci boli sedliaci doživotne pripútaní k majetku zemepána. Mohli byť zemepánom ľubovoľne premiestňovaní či dokonca predávaní, sedliaci boli nimi trestaní, práva sa takmer nemohli dovolať. Druhou príčinou povstania bola nevyriešená kozácka otázka. Kozáci mali niekoľko privilégií, ktoré im však Katarína II. začala postupne odoberať. V roku 1772 prepuklo vo východnom a juhovýchodnom Rusku rozsiahle povstanie kozákov, na čelo ktorého sa neskôr postavil Jemeľjan Pugačov.

Pugačov sa prehlásil za nežijúceho cára Petra III. preto, lebo mnoho Rusov verilo, že cár Peter III. nebol zavraždený, iba uväznený svojou manželkou. Pugačov chcel svojím prehlásením sa za cára pritiahnuť väčší počet mužov ku svojim vojskám. K povstaniu sa pripojili aj nespokojné kočovné etniká, ktorí chceli najmä zaručenie ich osobnej slobody a pridelenie pôdy, na ktorej by pásli spoje stáda.

V septembri začal Pugačov tiahnuť na silnú pevnosť [Orenburg](https://sk.wikipedia.org/wiki/Orenburg), po ceste sa mu vzdávali malé kozácke pevnôstky, ktoré v podstate vojaci vydávali bez boja. V polovici októbra 1773 sa Pugačov objavil pred [Orenburgom](https://sk.wikipedia.org/wiki/Orenburg) a začal ho obliehať. Na prelome marca a apríla 1774 sa strhlo pod hradbami Orenburskej pevnosti niekoľko bitiek s cárskou armádou, v ktorých armáda Pugačovove oddiely porazila. Pugačov však prežil, utiekol na územie Baškircov a povstanie pokračovalo ďalej.

Katarína II. v tomto čase pokladala Pugačova za najväčšieho škodcu a nepriateľa svojej vlády. Na jeho dolapenie vypísala bohatú odmenu. V zahraničí sa povstanie opisovalo ako malá roľnícka vzbura, ktorú dokonca vyvolali agenti cudzích krajín, nepriateľských Rusku Hoci povstalci boli ešte stále početní, chýbalo im jednotné velenie a kooperácia vo vojenských akciách. Ruská armáda postupne s úspechom likvidovala ohniská odporu, ale posledné povstalecké jednotky boli porazené až v priebehu roku 1775.

Na jeseň 1774 kozáci dokonca sami vydali Jemeliana Pugačova cárskemu vojsku, aby si takto vykúpili milosť. Pugačov bol v [Moskve](https://sk.wikipedia.org/wiki/Moskva) podrobený súdu, súdny tribunál ho napokon odsúdil na trest smrti rozštvrtením. Cárovná [Katarína II.](https://sk.wikipedia.org/wiki/Katar%C3%ADna_II._(Rusko)) ale prejavila „humánne cítenie“ a rozsudok zmenila na civilizovanejšie sťatie hlavy.